<classify> Timu hiyo ilitembelea kituo hicho ikiwa na wachezaji wake 25 na viongozi wake baada ya kuwasili mkoani kwa ajili ya kucheza mechi ya Ligi Kuu dhidi ya Kagera Sugar iliyochezwa jana kwenye uwanja wa Kambarage.Akizungumza mbele ya watoto hao msemaji wa Simba, Haji Manara ambaye alishindwa kujizuia huku akibubujikwa na machozi alisema kuwa klabu hiyo imekuwa ya kwanza nchini kutembelea kituo hicho na kutoa msaada na sababu ya kufanya hivyo ni kuona changamato ya mauaji ya albino Kanda ya Ziwa imekuwa kubwa.Msijione wanyonge, msikate tamaa ya maisha na kujitenga na jamii kwa kuwa ni albino, mbona mimi ni albino na nimepitia nafasi mbalimbali za uongozi hivyo nanyi msome mfanye bidii nipo nyuma yenu nitahakikisha nawaleta wafadhili katika kituo hiki ili muweze kusaidiwa, alisema Manara.Naye Ibrahimu Twaha aliyesoma risala katika kituo hicho kwa niaba ya wachezaji wenzake alishindwa kusoma risala hiyo kikamilifu baada ya kutoa maneno ya awali yenye uchungu na kuishia kutokwa na machozi.Ninyi ni ndugu zetu Mungu ni mmoja wanaofanya kitendo cha kuwaua au kuwadhuru albino wanatenda dhambi hata Mungu hapendi katika dini zote, alisema Twaha.  <topic>: michezo 